
PËR MËNYRËN E FUNKSIONIMIT E BURIMET E FINANCIMIT TË 
SISTEMIT TË TACHOGRAPH DIGITAL NË SHQIPËRI 

Në mbështetje të nenit 101 të Kushtetutës, me propozimin e Ministrit të Punëve Publike, Transportit dhe Telekomunikacionit, Këshilli i Ministrave 

VENDOSI: 

Neni 1 

Autorizohen Ministria e Punëve Publike, Transportit dhe Telekomunikacionit dhe Drejtoria e Përgjithshme e Transportit Rrugor, si ent jobuxhetor në varësi të kësaj ministrie, që, në zbatim të detyrimeve të parashikuara në ligjin nr.9514, datë 18.4.2006 “Për aderimin e Republikës së Shqipërisë në marrëveshjen europiane “Për punën e ekuipazheve të mjeteve të përfshira në transportin ndërkombëtar rrugor (AETR) dhe në protokollin e nënshkrimit e në amendamentin nr.4 të saj””, të marrin masat e nevojshme për të bërë efektiv, brenda datës 16.6.2010, funksionimin e sistemit të takografit dixhital (tachograph digital), nëpërmjet bashkëpunimit në nivel institucional, për një periudhë 5-vjeçare, me institucionet homologe franceze, përfshirë furnizuesin zyrtar të qeverisë franceze, për shërbimin e takografit dixhital (tachograph digital) “Chronoservices/Imprimerie National” dhe Komisionin Europian. 

Neni 2 

Ministria e Punëve Publike, Transportit dhe Telekomunikacionit i propozon Komisionit Europian, që Drejtoria e Përgjithshme e Shërbimeve të Transportit Rrugor të jetë autoriteti i lëshimit të kartave, në përputhje me procedurat e parashikuara në marrëveshjen (AETR). 

Neni 3 

Kartat e shoferëve, kartat e shoqërisë e kartat e ofiçinës së sistemit të takografit dixhital (tachograph digital) të lëshohen, kundrejt pagesës, nga autoriteti, i përcaktuar në nenin 2. Përjashtim bëjnë vetëm kartat e kontrollit të sistemit të takografit dixhital (tachograph digital), të cilat lëshohen pa pagesë nga i njëjti autoritet. 

Neni 4 

Kohëzgjatja e vlefshmërisë së kartave të aplikuara në Republikën e Shqipërisë në sistemin e takografit dixhital (tachograph digital) të jetë në kufirin e afateve maksimale, të lejuara nga direktivat europiane. 

Neni 5 

Të gjitha investimet për zbatimin e detyrimeve për funksionimin e sistemit të takografit dixhital (tachograph digital), sipas neneve 1, 2, 3 e 4 të këtij akti normativ, të bëhen me fonde jobuxhetore, të siguruara nga të ardhurat e Drejtorisë së Përgjithshme të Shërbimeve të Transportit Rrugor. 
Në çdo rast, norma e fitimit të Drejtorisë së Përgjithshme të Shërbimeve të Transportit Rrugor, gjatë zbatimit të këtij projekti, sipas nenit 2, për këtë shërbim, të mos tejkalojë 5% të shpenzimeve, gjithsej. 

Neni 6 

Ministri përgjegjës për çështjet e transportit dhe Ministri i Financave miratojnë, brenda datës 10.5.2010, me udhëzim të përbashkët, tarifat përkatëse, në përputhje me nenin 3 të këtij akti normativ. Për mbrojtjen e interesave të klientëve (transportues, shoqëri transporti mallrash ndërkombëtare dhe ofiçinat), tarifa e aplikuar të jetë në euro. 

Neni 7 

Autoriteti i lëshimit të kartave të pajisë të gjitha autoritetet shtetërore të kontrollit me karta kontrolli, brenda 10 ditëve, por përpara datës 16 qershor 2010 dhe të marrë masa për organizimin e trajnimeve të përqendruara me këto autoritete, për njohjen dhe përdorimin efikas të sistemit (tachograph digital), si dhe të ndjekë të njëjtën procedurë, gjatë procesit të ripajisjes me karta kontrolli, për rastet kur ka mbaruar afati i vlefshmërisë së kartës, sipas marrëveshjes (AETR) apo për rastet e zëvendësimit të tyre, kur ato deklarohen të humbura ose të dëmtuara. 
Shprehja “Autoritet kontrolli”, sipas paragrafit të parë të këtij neni, u referohet autoriteteve shtetërore, të përcaktuara si autoritete kontrolli në ligjin nr.9514, datë 18.4.2006 “Për aderimin e Republikës së Shqipërisë në marrëveshjen europiane “Për punën e ekuipazheve të mjeteve të përfshira në transportin ndërkombëtar rrugor (AETR) dhe në protokollin e nënshkrimit e në amendamentin nr.4 të saj””. 

Neni 8 

Kostot e lëshimit të kartave të kontrollit të autoriteteve të kontrollit, sipas paragrafit të parë dhe atij të dytë të nenit 5 të këtij akti normativ, t’i njihen autoritetit, të përcaktuar në nenin 2, si shpenzime të zbritshme, në masën 47,2 euro/copa, gjatë procesit të hartimit të pasqyrave financiare të të ardhurave e të shpenzimeve. 
Ky akt normativ hyn në fuqi menjëherë dhe botohet në Fletoren Zyrtare. 

Kryeministri
Sali Berisha


Dekret
Nr.6351, datë 25.11.2009

PËR LEJIM LËNIE TË SHTETËSISË SHQIPTARE   

Në mbështetje të nenit 92, pika “c” të Kushtetutës, të neneve 15, 19 dhe 20 të ligjit nr.8389, datë 5.8.1998 “Për shtetësinë shqiptare”, bazuar edhe në propozimin e Ministrit të Brendshëm,  

DEKRETOJ   

Neni 1  

U lejohet lënia e shtetësisë shqiptare me kërkesë të tyre personave të mëposhtëm:
  
	1. Manjola Muhamet Jauch (Koçi)
	7. Violeta Selman Lami

	2. Albert Xhafer Budlla
	8. Johana Besnik Agollari

	3. Bashkim Zekë Mici
	9. Enerjeta Ibrahim Rukaj

	4. Arian Qamil Lajthia
	10. Julian Bujar Konti

	5. Blegina Refit Elezi
	11. Aida Bujar Konti 

	6. Elvis Pavllo Papalilo
	12. Armando Koço Cimbi 


13. Englantina Sali Rama 
14. Joy Viktor Sotiri   

Neni 2  

Ky dekret hyn në fuqi menjëherë.   

PRESIDENTI I REPUBLIKËS SË SHQIPËRISË 
Bamir Topi



VENDIM 
Nr.1142, datë 25.11.2009

PËR SHTYRJEN E AFATIT TË BOTIMIT TË NJOFTIMIT TË FITUESIT DHE TË NJOFTIMIT TË KONTRATËS SË LIDHUR, PËR PROCEDURAT E PROKURIMIT, TË KRYERA NGA MINISTRIA E BUJQËSISË, USHQIMIT DHE MBROJTJES SË KONSUMATORIT DHE DISA INSTITUCIONE NË VARËSI TË SAJ, SI AUTORITETE KONTRAKTORE
 
Në mbështetje të nenit 100 të Kushtetutës dhe të nenit 75 të ligjit nr.9643, datë 20.11.2006 “Për prokurimin publik”, të ndryshuar, me propozimin e Ministrit të Bujqësisë, Ushqimit dhe Mbrojtjes së Konsumatorit, Këshilli i Ministrave
 
VENDOSI:
                                                      
1. Lejimin e  Ministrisë së Bujqësisë, Ushqimit dhe Mbrojtjes së Konsumatorit, të drejtorisë rajonale të bujqësisë, ushqimit dhe mbrojtjes së konsumatorit, Korçë, të  bordit të kullimit, Korçë, të bordit të kullimit, Kukës, e të bordit të kullimit, Lushnjë, të realizojnë, brenda datës 15 dhjetor 2009, procedurat e prokurimit, me fondet e miratuara në buxhetin e këtij viti, për objektet e përcaktuara në aneksin nr.1, që i bashkëlidhet këtij vendimi. Brenda këtij afati të përfshihet edhe lidhja e kontratave përkatëse.
 2. Ngarkohen Ministria e Bujqësisë, Ushqimit dhe Mbrojtjes së Konsumatorit, institucionet në varësi të saj, të përmendura në pikën 1 të këtij vendimi, Ministria e Financave e Agjencia e Prokurimit Publik për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
 
Kryeministri
Sali Berisha













Aneks nr.1

	Nr.
	Autoriteti kontraktor
	Fondi limit në lekë
	Objekti i prokurimit
	Shënim

	1.
	Ministria e Bujqësisë, Ushqimit dhe Mbrojtjes së Konsumatorit
	33 333 330
	Vënie në zbatim të projektit të Intranetit, lidhja e MBUMK me institucionet e varësisë
	Njoftim kontrate e lidhur

	2.
	Drejtoria Rajonale e Bujqësisë, Ushqimit dhe Mbrojtjes së Konsumatorit, Korçë
	8 333 333
	Shpenzime bujqësie – miu i arave
	Njoftim fituesi dhe njoftim kontrate

	3.
	Bordi i kullimit, Korçë
	7 341 000
	Argjinatura në lumin Dunavec, Korçë
	Njoftim kontrate e lidhur

	4.
	Bordi i kullimit, Kukës
	5 830 000
	Rehabilitim i rezervuarëve zona Has
	Njoftim fituesi dhe njoftim kontrate

	5.
	Bordi i kullimit, Kukës
	2 500 000
	Rehabilitim i rezervuarëve zona Tropojë
	Njoftim kontrate e lidhur

	6.
	Bordi i kullimit, Kukës
	666 000
	Studim, projektim të objekteve për vitet 2009-2010
	Njoftim fituesi dhe njoftim kontrate

	7.
	Bordi i kullimit, Lushnjë
	830 000
	F.V. e 12 saraçineskave në 12 ujëlëshues të rezervuarëve
	Njoftim fituesi dhe njoftim kontrate

